recursal/SuperWikiNEXT-32B huggingface dataset:
**יסעור הפיה** או **יסעור כהה** (שם מדעי: *Ardenna grisea*), הוא מין של עוף ימי בינוני ממשפחת היסעוריים. בעבר היה שייך לסוג יסעור (*Puffinus*).

מאפיינים
--------

אורכו של היסעור 40–51 ס"מ ומוטת כנפיו 94–110 ס"מ. הוא בעל כסות נוצות חומה כהה והוא בעל כנפיים ארוכות המותאמות לדאייה ולבנות מלמטה, מקור ארוך ושחור בעל בליטה מעליה ורגליים עם קרומי שחייה בצבע ורדרד. הראש כהה יותר משאר הגוף.

היסעורים מעופפים בלהקות בין האוקיינוסים השונים, בעיקר בחצי הכדור הדרומי, סביב דרום האוקיינוס האטלנטי והאוקיינוס השקט. היסעורים מקננים על איים נידחים כמו סביב ניו זילנד והאיים הקרובים להם, איי פוקלנד, ארץ האש, איי אוקלנד והאי נורפוק. הם מקננים במושבות צפופות יחדיו ומטילים ביצים בין ענפי עצים שבאיים. לעיתים הם מקננים גם ליד אלבטרוסים ופינגוויניים. היסעורים מקננים במחילות מוגנות אך כשהם יוצאים הם נטרפים על ידי שחפים וחמסנים.

הם דגים בים דגים ודיונונים ויכולים לצלול לעומק 68 מ' מתחת הגלים עם כנפיהם.

קישורים חיצוניים
----------------

ויקישיתוף מדיה וקבצים בנושא **יסעור הפיה** בוויקישיתוף
* יסעור הפיה, באתר NCBI (באנגלית)
* יסעור הפיה, באתר GBIF (באנגלית)

הערות שוליים
------------

1. ↑  יסעור הפיה באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007558329805171

 |
יו סטובינס
בית תרבויות העולם, ברלין, גרמניה (1957)
מרכז סיטיגרופ, ניו יורק, ארצות הברית (1977) - הבניין הלבן ברקע
יוקוהמה לנדמרק טאוור, יוקוהמה, יפן (1993)
**יו אשר סטובינס הבן** (באנגלית: **Hugh Asher Stubbins Jr.‎**;‏ 11 בינואר 1912 - 5 ביולי 2006) היה אדריכל אמריקאי שתכנן כמה מבנים בעלי חשיבות ברחבי העולם.

סטובינס נולד בבירמינגהאם, אלבמה, ארצות הברית, ולמד במכון הטכנולוגי של ג'ורג'יה לתואר ראשון באדריכלות. את התואר השני באדריכלות רכש באוניברסיטת הרווארד. הוא נשאר באוניברסיטה כחבר הפקולטה עד 1972.

סטובינס הקים את חברת האדריכלות "יו סטובינס ושות'" (Hugh Stubbins and Associates). החברה שהמשיכה את דרכה, The Stubbins Associates, מוזגה ב-2007 עם חברת קלינג (Kling) הפילדלפיה, תחת השם "קלינג-סטובינס" (KlingStubbins).

עם המבנים הבולטים שתכנן ניתן למנות את:

* 1957 - "בית תרבויות העולם", ברלין, גרמניה
* 1960 - "מרכז הדרמה לוב" - בניין התיאטרון הרפרטוארי האמריקני, אוניברסיטת הרווארד
* 1971 - וטרנס סטדיום, פילדלפיה, ארצות הברית
* 1977 - גורד השחקים מרכז סיטיגרופ, ניו יורק, ארצות הברית
* 1990 - מגדל צ'ייס, אינדיאנפוליס, ארצות הברית
* 1993 - יוקוהמה לנדמרק טאוור, יוקוהמה, יפן

קישורים חיצוניים
----------------

ויקישיתוף מדיה וקבצים בנושא **יו סטובינס** בוויקישיתוף
* אתר "קלינג-סטובינס" (באנגלית)

הערות שוליים
------------

1. ↑  "היסטוריה", באתר KlingStubbins

|  |  |
| --- | --- |
| בקרת זהויות עריכת הנתון בוויקינתונים | 
* GND: 118887564
* ISNI: 0000 0000 8351 5296
* LCCN: n86820957
* NARA: 22126266
* NTA: 306065886
* SNAC: w6dz0jtk
* SUDOC: 123223504
* Trove: 986229
* ULAN: 500013311
* VIAF: 3269000
* WorldCat: lccn-n86820957

 |
האימפריה הרומית בשנת 120 לספירה כשקירנאיקה מודגשת
**קירנאיקה וכרתים** (בלטינית: **Cyrenaica et Creta**) הייתה פרובינקיה רומית. כיום קירנאיקה היא החלק המזרחי של החוף הים תיכוני של לוב, ואילו כרתים היא אי השייך ליוון.

העת העתיקה
----------

קירנאיקה הייתה פרובינקיה רומית לחופה הצפוני של אפריקה בין מצרים לנומידיה; היא הייתה יוונית לשעבר (ביוונית: Ἐπαρχία Κρήτης καὶ Κυρήνης). האזור הוא היום החלק המזרחי של החוף הים-תיכוני של לוב.

האזור המזרחי של הפרובינקיה נקרא מַרְמַרִיקָה (אין בו עיר גדולה), אבל החלק החשוב היה המערבי, שבו חמש ערים, ולכן הוא קרוי פֵּנְטַפּוֹלִיס (פֵּנְטַא - חמש, פּוֹלִיס - עיר) – קִירֵני (שעל שמה קרויה הפרובינקיה), אַפּוֹלוֹניה, אָרְסִינוֹ, בֵּרֶנִיקֶה (היום בנגאזי) ובַּארְקָה - כשהעיר המרכזית הייתה קירני. אחרי רעידת אדמה בשנת 365 לספירה, עברה הבירה לפּטוֹלֵמַאיס.

לאחר שנכבשה על ידי אלכסנדר מוקדון, היא עברה מדור לדור בשושלת בית תלמי, ולאחר מכן לרומא. היא נותקה באופן חלקי מהממלכה התלמיית על ידי תלמי השמיני וניתנה לבנו, תלמי אפיון, שמת ללא יורשים בשנת 96 לפנה"ס, ולכן סופחה לרפובליקה הרומית. בשנת 20 לפנה"ס הפכה קירנאיקה לפרובינקיה בחסות הסנאט הרומי.

למרות שיש עדיין מחלוקת באשר לשטח המדויק שרומא ירשה, בשנת 78 לפנה"ס הייתה קירנאיקה לפרובינקיה רשמית ומאורגנת יחד עם כרתים.

בשנת 296 לספירה קירנאיקה לא שרדה את הרפורמות של דיוקלטיאנוס, והיא חולקה לשתי פרובינקיות: **ליבּיה סוּפּריוֹר** כללה את הפנטפוליס ו**ליבּיה אינְפריוֹר** כללה את מרמריקה, שבירתה החדשה היא העיר האלכסנדרית לשעבר פּאראטוֹניוּם.

קישורים חיצוניים
----------------

* קירני וקירנאיקה (באנגלית)

| הפרובינקיות של האימפריה הרומית בשיאה |
| --- |
| 

|  |  |
| --- | --- |
| אוסרואנה • אכאיה • אלפס מרטימה • אלפס פנינה • אלפס קוטיאה • אסיה • אפירוס • אפריקה • ארמניה תחתית • ביתיניה • בלארראה • בריטניה • גאליה אקוויטניה • גאליה בלגיקה • גאליה לוגדוננסיס • גאליה נארבוננסיס • גלטיה • גרמאניה אינפריור • גרמאניה סופריור • דלמטיה • דאקיה • היספניה בייטיקה • היספניה טארקוננסיס • יהודה • כרתים וקירנאיקה • לוסיטניה • ליאקוניה • ליקיה • מאוריטניה • מואסיה • מוקדון • מסופוטמיה • מצרים • נומידיה • נוריקום • סופנה • סוריה • סוריה פלשתינה • סיקיליה • ערביה • פאנוניה • פונטוס • פיסידיה • פמפיליה • קורסיקה וסרדיניה • קיליקיה • קפדוקיה • קפריסין • רייטיה • תראקיה |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007550468705171
* LCCN: n82077893
* VIAF: 161519251
* WorldCat: lccn-n82077893

 |
**לודוויג האנס פישר** (בגרמנית: **Ludwig Hans Fischer**;‏ 2 במרץ 1848 – 24 באפריל 1915) היה צייר נוף אוסטרי, חרט נחושת ואתנולוג. הוא ידוע בציורי נושאים מזרחיים, במיוחד נשים אפריקאיות והודיות שלובשות תלבושת מסורתית.

ביוגרפיה
--------

תלמיד לציור באקדמיה לאמנות בווינה, של אדוארד פון ליכטנפלס ושל לואיס יאקובי בחריטה ושל ויליאם אונגר בתחריט. לאחר סיום לימודיו, בסביבות 1875, נסע לאיטליה, ספרד, מצרים, תוניסיה, לוב, מצרים, ארץ ישראל והודו לפני שחזר והתיישב בווינה. בשנת 1879 הציג בווינה ובאותה שנה חזר למזרח. במהלך מסעות אלה הכין עבודות בצבעי מים ורישומים רבים באתרם.

בשנת 1875 הוא קיבל מענק לנסוע למזרח התיכון ולארץ ישראל; מסע שהביא לפרסום ספר סקיצות. בשנת 1879 פרסם ספר סקיצות נוסף בעקבות מסעותיו לטורקיה, ירושלים וים המלח.

בנוסף למספר ציורי שמן, הוא הכין תשעה נופים גדולים למוזיאון וינה להיסטוריה של הטבע בשנת 1889. בין סדרות התחריטים והדפסים שלו, הסדרה של נופים היסטוריים מאוסטריה-הונגריה היא ההפקה הגדולה ביותר שלו. הוא גם צייר צבעי מים רבים והפיק איורים למספר ספרים. ועיצב מספר מטבעות עבור האגודה הנומיסמטית של וינה.

הוא היה חבר פעיל בתרבות האמנות של וינה, דרך חברותו בקבוצות אמנות. הוא הקים את מועדון צבעי המים בעיר הולדתו.

פישר היה גם סופר. הוא פרסם ספרים בנושאים מגוונים כולל מלאכת ציור וצבעי מים כגון טכניקת ציור בצבעי מים שפורסמה לראשונה בשנת 1888, וטכניקת ציור שמן שפורסם בשנת 1911. הוא כתב מדריכי טיולים, שעבורם הכין את האיורים, וכן פרסם כמה עבודות אתנוגרפיות הכוללות: תכשיטים עממיים הודים וכיצד ללבוש אותם, 1890.

סך הכל פישר פרסם יותר מ-40 ספרים הכוללים מדריכים וספרי הדרכה. בדרך כלל, אלה הודגמו בהדפסים משלו, וגם סיפק איורים לסופרים אחרים.

פרסומים נבחרים
--------------

* *Die Technik der Aquarell-Malerei,* [The Technique of Watercolor Painting] by Ludwig Hans Fischer, 1888
* *Bosnisches Skizzenbuch : Landschafts- und Kultur-Bilder aus Bosnien und der Hercegovina,* [Bosnian sketchbook: Landscape and culture pictures from Bosnia and the Hercegovina] by Milena Preindlsberger-Mrazović, illustrated by Ludwig Hans Fischer, 1900
* *Die Technik der Ölmalerei,* [The Technique of Watercolor Painting], by Ludwig Hans Fischer and Erwin Schneider, 1925
* *Historische Landschaften aus Oesterreich-Ungarn,* [Historical landscapes from Austria-Hungary] by Ludwig Hans Fischer, c. 1884
* *Indischer Volksschmuck und die Art ihn zu tragen,* [Indian folk jewelry and the way to wear it] by Ludwig Hans Fischer, 1890

גלריה
-----

* 
* 
* 
* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **לודוויג האנס פישר** בוויקישיתוף

הערות שוליים
------------

1. ↑  "Fischer, Ludwig Hans"
2. ↑  Gilman, D. C. Peck, H. T. and Colby, F. M. (eds), "Fischer, Ludwig Hans", New International Encyclopedia, (1st ed.) New York, Dodd & Mead, 1905
3. ↑  "Hans Ludwig Fischer"

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"לודוויג האנס פישר"**.

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14973887j (data)
* GND: 116559446
* ISNI: 0000 0001 2022 2864
* KulturNav: 74db919d-4c70-4ab6-a97e-78123f4fa79b
* LCCN: no2011091128
* NKC: jx20090625010
* RKD: 28122
* SNAC: w6dz1hrn
* SUDOC: 18861642X
* ULAN: 500087964
* VIAF: 22414076
* WorldCat: lccn-no2011091128

 |
**כריס אנטוני לנסדון** (באנגלית: **Chris Anthony Lansdowne**; נולדה ב-10 בינואר 1957) היא מדבבת ברדיו, בטלוויזיה ובקולנוע. המוכרת בעיקר כמארחת בתוכניות ובאירועים של הארגון הדתי האמריקאי שנקרא מיקוד על המשפחה (אנ').

קריירה
------

אנטוני נולדה בפנסילבניה, כמארחת תוכניות ומדבבת במשך למעלה משלושה עשורים, היא מושמעת מדי שבוע ביותר מ-2,000 תחנות רדיו ברחבי העולם. מלבד עבודתה בדרמה ברדיו, משחקי וידאו, אנימציה ופרסומות בטלוויזיה וברדיו, כריס ידועה גם בכך שהיא מושמעת ביותר מ-100 משחקי וידאו של מאטל טוקינג-ברבי, צעצועים, בובות וספרים קוליים, בין השנים 1994–2000. לפי ההודעות לתקשורת של חברת מאטל, והדיווחים של חברי האיחוד, אנטוני נבחנה בחברת מאטל ב-19 בינואר 1994 והחלה לעבוד כמדבבת את קולה של ברבי למחרת. שני הפרויקטים הראשונים שלה היו Super Talk Barbie, ומסעדת Barbie McDonald's.

משנת 1987 מגישה ומדבבת בתוכנית "הרפתקאות באודיסיאה". כריס שיחקה גם כמה דמויות במהלך הסדרה. היא השתתפה בסדרת הווידאו של הרפתקאות באודיסיאה לטיסה אל הגמר וכוכב החיפוש. עבודות אחרות בדרמת הרדיו כוללות את התפקיד של "רונדה" בדרמת הרדיו לילדים "!Jungle Jam and Friends" ו"מארשה" בסרט "Paws & Tales".

קישורים חיצוניים
----------------

ויקישיתוף מדיה וקבצים בנושא **כריס אנטוני** בוויקישיתוף
* כריס אנטוני, ברשת החברתית פייסבוק
* כריס אנטוני, במסד הנתונים הקולנועיים IMDb (באנגלית)
* כריס אנטוני, באתר MusicBrainz (באנגלית)

הערות שוליים
------------

1. ↑  "Chris Anthony Lansdowne: Host of *Adventures in Odyssey*". *The Odyssey Scoop*. נבדק ב-1 בדצמבר 2008. `{{cite web}}`:  (עזרה)(הקישור אינו פעיל)
2. ↑  "AIO Cast: 'C'". *The Soda Fountain*. אורכב מ-המקור ב-2020-11-26. נבדק ב-1 בדצמבר 2008. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: db1cd75a-3aa8-4f2e-8781-3f31c166efaa

 |
מפת התוואי של מנהרת פאיאן
**מנהרת המים פאיאן** (בפינית: **Päijännetunneli**) היא מנהרה תת-קרקעית באורך של 120 קילומטר בתחומי פינלנד הדרומית. היא משמשת להובלת מים למילוי צורכי למעלה ממיליון תושבי מטרופולין הלסינקי, בירת המדינה. המנהרה נחצבה בסלע, בעומק של כ-30 עד 100 מטר מתחת לפני הקרקע. זוהי מנהרת המים השנייה באורכה בעולם.

תוואי המנהרה משתרע בקירוב מצפון-מזרח לדרום-מערב, עד להלסינקי שעל חוף הים הבלטי. פתח המנהרה מצוי בחלקו הדרומי של אגם פיינה (אנ'), האגם השני בגודלו במדינה, ששטח פניו הוא 1,080 קילומטר רבוע. משם זורמים המים דרומה בשיפוע בהשפעת כוח הכובד, ללא צורך במתקני שאיבה. המנהרה מסתיימת במאגר סילוולה (Silvola), ששטחו כחצי קילומטר רבוע. משם נשאבים המים למפעלי טיפול. הטיפול הנדרש הוא מינימלי שכן איכות המים בפתח המנהרה היא ברמה גבוהה.

למנהרה יש שטח חתך של 16 מטר מרובע והיא גבוהה דיה כדי לאפשר למשאית לנסוע בה. כושר ההובלה שלה הוא כ-10 מטר מעוקב לשנייה. מסע המים לכל אורכה של המנהרה נמשך כתשעה ימים.

בניית המנהרה החלה בשנת 1972 והסתיימה עשר שנים לאחר מכן. בשנים 1999 ו-2001 נעשו בה תיקונים עקב נפילת סלעים בתוכה, ובשנת 2008 נעשה בה שיפוץ נרחב. חלקה הדרומי של המנהרה חוזק כדי למנוע התמוטטות של תקרתה. במהלך תקופת השיפוץ נעשה שימוש בנהר ונטה (אנ') על מנת לספק מים למטרופולין הלסינקי.
  
  
  

* מקומו של אגם פאיאן בפינלנד (באדום)מקומו של אגם פאיאן בפינלנד (באדום)
* מראה אגם פאיאן ליד פתח המנהרהמראה אגם פאיאן ליד פתח המנהרה
* מאגר סילוולה, שאליו מתנקזת המנהרהמאגר סילוולה, שאליו מתנקזת המנהרה

הערות שוליים
------------

1. ↑  המנהרה הארוכה ביותר היא אקוודוקט דלאוור (אנ').
יושיטסונה ובנקיי צופים בפריחת הדובדבן, מאת יושיטושי
פסל של יושיטסונה בדן נו אורה
**מינאמוטו נו יושיטְסוֹנֵה** (*Minamoto no Yoshitsune* 源 義経‏; 1159 - 15 ביוני 1189) היה גנרל משבט מינאמוטו ביפן של סוף תקופת הייאן ותחילת תקופת קאמאקורה. יושיטסונה היה בנו התשיעי של מינאמוטו נו יושיטומו. אחיו הבוגר של יושיטסונה, מינאמוטו נו יוריטומו, ייסד את שוגונות קאמאקורה והיה לשוגון הראשון בהיסטוריה של יפן. שמו של יושיטסונה בילדותו היה אוֹשׁיוָואקָמַארוּ (牛若丸).

ביוגרפיה
--------

יושיטסונה נולד בסוף שנת 1159, במהלך מרד הייג'י, בו נהרגו אביו ושני אחיו הבוגרים. המנצחים במרד חסו על חייו והוא נמסר לטיפול במקדש קוּראמה, השוכן בהרים הסובבים את הבירה דאז קיוטו, בעוד יוריטומו הוגלה לפרובינציית איזוּ (כיום חלק ממחוזות שיזואוקה וטוקיו). בסופו של דבר, הושם יושיטסונה תחת חסותו של פוג'יווארה נו הידֶהירה, ראש הענף הצפוני של בית פוג'יווארה, בעיר הירָאִיזוּמי שבמחוז איוואטה של ימינו, בצפון מזרח יפן.

בהיותו סיף מוכשר, הוא ניצח את הלוחם האגדי בּנְקֵיי בדו-קרב, ומאז ואילך, היה בנקיי ליד ימינו של יושיטסונה, עד מותם המשותף בקרב נהר קוֹרוֹמוֹ.

בשנת 1180 שמע יושיטסונה כי יוריטומו, שהיה באותה עת ראש שבט מינאמוטו, הקים צבא לבקשתו של הנסיך מוצ'יהיטו, על מנת להילחם בשבט טאירה אשר נטל לעצמו את כוחו של הקיסר. יושיטסונה הצטרף במהרה ליוריטומו יחד עם מינאמוטו נו נוריורי (שלושת האחים מעולם נפגשו עד אז), לשלושת הקרבות האחרונים של מלחמת גֶנְפֵּיי, בה הושמד שבט טאירה.

יושיטסונה ניצח והרג את בן דודו מינאמוטו נו יושינאקה בקרב אָוַואזוּ בחודש הראשון של שנת 1184, ובחודש לאחר מכן הביס את צבא טאירה בקרב איצ'י נו טאני (כיום העיר קובה). בשנת 1185 יושיטסונה הביס את טאירה פעם נוספת בקרב יָשימָה (באי שיקוקו) והשמיד אותם סופית בקרב דאן נוֹ אוּרה (כיום במחוז ימאגוצ'י).

לאחר מלחמת גנפיי הצטרף יושיטסונה לקיסר גו-שירקאווה כנגד אחיו יוריטומו. הוא נאלץ לנוס חזרה לאיוואטה, אך בסופו של דבר נבגד על ידי בנו של הידהירה, פוג'יווארה נו יאסוהירה, ונאלץ לבצע ספוקו יחד עם אשתו ובתו. יושיטסונה מקודש במקדש השינטו שירהאטה ג'ינג'ה (Shirahata Jinja), שבעיר פוג'יסאווה.

בשל היותו הדמות המרכזית בחלק השלישי של האפוס הקלאסי *עלילות הייקה*, יושיטסונה נחשב כדמות פופולרית בספרות היפנית ובתרבותה בכלל. המושג היפני "סימפתיה לגיבור טראגי" (*hougan biiki* 判官贔屓) נגזר מהתואר Hougan (שופט) אותו קיבל יושיטסונה מהחצר הקיסרית.

אמנות מסורתית
-------------

בנוסף ל"עלילות הייקה" ו"קורות יושיטסונה", המתאר את חייו של יושיטסונה לאחר מלחמת גנפיי, יש מגוון רחב של יצירות ספרותיות ודרמות העוסקות בו, אשר יוצרות יחד מחזור ספרותי הנקרא "עולמו של יושיטסונה".

באמנות החזותית, יושיטסונה מתואר לרוב כנער יפה תואר, זאת בניגוד להערכות המודרניות לגבי מראהו. דמותו אף מופיעה במספר משחקים המיועדים לקונסולות משחקים, בעיקר יפניים, ומגוון סרטי אנימה וסיפורי מאנגה.

ראו גם
------

* שבט מינאמוטו
* סיווה גנג'י
* תקופת הייאן

קישורים חיצוניים
----------------

ויקישיתוף מדיה וקבצים בנושא **מינאמוטו נו יושיטסונה** בוויקישיתוף
* ביוגרפיה
* מינאמוטו נו יושיטסונה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007299818705171
* BnF: cb131661899 (data)
* GND: 11945789X
* ISNI: 0000 0000 7147 6509
* LCCN: n81050520
* NDL: 00622842
* NKC: xx0234426
* NTA: 381088979
* SUDOC: 035087633
* VIAF: 47572043
* WorldCat: lccn-n81050520

 |
**מסת מנוחה של אלקטרון** (מסומנת לרוב me) היא קבוע פיזיקלי שערכו שווה למסת המנוחה של החלקיק היסודי אלקטרון. זו היא גם מסתו של הפוזיטרון. מסת האלקטרון היא מושג יסוד בפיזיקה, ונעשה בה שימוש במגוון תחומים, מפיזיקה של אנרגיות גבוהות ועד פיזיקה של חומר מעובה וכימיה. מסת המנוחה של אלקטרון היא ‎9.10938356×10-31‎ קילוגרם, כ-‎5.4858×10-4‎ יחידות מסה אטומית מאוחדת או ‎5.109989461×105‎ אלקטרונוולט.

טרמינולוגיה
-----------

בשימוש בביטויים מסת מנוחה ואנרגיה קינטית יש לקחת בחשבון את ההשפעות הצפויות מתורת היחסות הפרטית על המסה הנצפית של אלקטרון. לא ניתן לשקול אלקטרון שאינו נע כלל, כך שכל המדידות המעשיות צריכות להיות מיושמות על אלקטרונים בתנועה. הדבר תקף גם לגבי כל חלקיק תת-אטומי אחר.

הגדרה
-----

מסת המנוחה של אלקטרון מחושבת בעזרת ההגדרה של קבוע רידברג. 

{\displaystyle R\_{\infty }={\frac {m\_{\rm {e}}c\alpha ^{2}}{2h}}\Rightarrow m\_{\rm {e}}={\frac {2R\_{\infty }h}{c\alpha ^{2}}}}
כאשר \alpha  הוא קבוע המבנה הדק, h הוא קבוע פלאנק ו-c היא מהירות האור. המסה היחסית של האלקטרון יכולה להימדד באופן ישיר במלכודת פנינג והיא ניתנת להסקה מהספקטרום של אטומי הליום אנטי-פרוטוני (אטומי הליום שאחד מהאלקטרונים שלהם הוחלף על ידי אנטי-פרוטון) או ממדידות של גורם g של האלקטרון ביונים ההידרוגנים. הדיוק היחסי המקובל לפי ממצאי ועדת CODATA מ-2006 הוא כ-{\displaystyle 4.2\times 10^{-10}}.

מסת המנוחה היחסית של האלקטרון הוא פרמטר מותאם בקבועים הפיזיקאים הבסיסיים של ועידת CODATA, בעוד שמסת המנוחה של אלקטרון בקילוגרמים מחושבת בעזרת ערכי קבוע פלאנק, קבוע המבנה העדין וקבוע רידברג. הקורלציה בין שני הערכים הללו היא זניחה (r=0.0003).

בנוסחאות מדעיות נוספות
----------------------

מסת האלקטרון משמשת לשם חישוב מספר אבוגדרו:

{\displaystyle N\_{\rm {A}}={\frac {M\_{\rm {u}}A\_{\rm {r}}({\rm {e}})}{m\_{\rm {e}}}}={\frac {M\_{\rm {u}}A\_{\rm {r}}({\rm {e}})c\alpha ^{2}}{2R\_{\infty }h}}}
כאשר:

{\displaystyle A\_{\rm {r}}({\rm {X}})=A\_{\rm {r}}({\rm {X}}^{Z+})+ZA\_{\rm {r}}({\rm {e}})-E\_{\rm {b}}/m\_{\rm {u}}c^{2}\,}
ו{\displaystyle E\_{b}} היא אנרגיית קשר.
ולכן היא גם קשורה לקבוע המסה האטומית, {\displaystyle m\_{\rm {u}}}:

{\displaystyle m\_{\rm {u}}={\frac {N\_{\rm {A}}}{M\_{\rm {u}}}}={\frac {A\_{\rm {r}}({\rm {e}})}{m\_{\rm {e}}}}={\frac {A\_{\rm {r}}({\rm {e}})c\alpha ^{2}}{2R\_{\infty }h}}}

קישורים חיצוניים
----------------

* חישוב מסת המנוחה של אלקטרון (אנגלית)
* מסת אלקטרון, באתר אסטרונומיה universetoday.
**מרקין זלסקי** (בפולנית: **Marcin Zaleski** ‏; 1796 – 16 בספטמבר 1877) היה צייר פולני, נציג הנאו-קלאסיציזם. הוא צייר בעיקר את נופי הערים של ורשה, קרקוב ווילנה.

ביוגרפיה
--------

זלסקי נולד בקרקוב. את השכלתו הוא קיבל בקרקוב ובורשה. בשנים 1817–1822 עבד זלסקי כתפאורן בתיאטרון ורשה תוך כדי הפקת עותקים של ציורים. בשנת 1828 הציג האמן את עבודותיו בפעם הראשונה וקיבל מלגה להמשך לימודיו כצייר.

לאחר מכן המשיך ללמוד ציור בגרמניה, צרפת ואיטליה. הוא היה גם בין הדאגרוטיפים (צלמים) הראשונים בוורשה. הוא צילם צילומים ראשונים בסביבות 1840, הם לא שרדו עד ימינו ולא ידוע מה בדיוק תיארו. בשנת 1846 הפך האמן לפרופסור לפרספקטיבה בבית הספר לאמנויות יפות בוורשה.

זלסקי ידוע במיוחד בזכות עבודות המתארות נופים עירוניים ואת האדריכלות של ורשה, קרקוב ווילנה. את עבודותיו ניתן למצוא במוזיאון הלאומי בוורשה, פולין, במוזיאון אדם מיצקביץ' ובארמון גומל, בין המקומות האחרים. בין עבודותיו של זלסקי סדרת ציורים על מרד נובמבר בוורשה, שהיה עד ראייה אליו. ציוריו, לצד ציורי ברנרדו בלוטו, שימשו לשחזור מבנים היסטוריים בוורשה שניזוקו או נהרסו במהלך מלחמת העולם השנייה.

בשנת 2019 החזיר המוזיאון הלאומי בוורשה את ציור השמן פנים הקתדרלה במילאנו מאת זלסקי, שנעלם לאחר מרד גטו ורשה בשנת 1944. הוא התגלה מחדש בווינה בשנת 2018 והוחזר לפולין בזכות מאמציו של משרד התרבות והמורשת הלאומית של פולין.

זלסקי נפטר בוורשה בשנת 1877 בגיל 80 ונקבר בבית העלמין פוואצקי.

גלריה
-----

* ארמון בלזינסקי פארקארמון בלזינסקי פארק
* טירה בקרקוב טירה בקרקוב
* כיכר התיאטרון בוורשהכיכר התיאטרון בוורשה
* קתדרלה סנט. ג'וןקתדרלה סנט. ג'ון
* בניין העיר בווילנהבניין העיר בווילנה
* חזרת הצבא הפולניחזרת הצבא הפולני
* כיכר השוק בקרקובכיכר השוק בקרקוב

קישורים חיצוניים
----------------

ויקישיתוף מדיה וקבצים בנושא **מרקין זלסקי** בוויקישיתוף

הערות שוליים
------------

1. ↑  Muzeum Warszawy. Odwiedź nas on-line, Muzeum Warszawy (בפולנית)
2. ↑  Irena Głębocka Piotrowska, **The Art of Poland**, Philosophical Library, 1947, מסת"ב 978-0-8022-1980-0. (באנגלית)
3. ↑  Janusz Wałek, **A History of Poland in Painting**, Interpress, 1988, מסת"ב 978-83-223-2115-7. (באנגלית)
4. ↑  It’s back! Zaleski’s 19th century oil painting of Milan Cathedral returns after disappearing during Warsaw Uprising, www.thefirstnews.com (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb103837469 (data)
* GND: 140952101
* ISNI: 0000 0001 1056 3569
* LCCN: n84224916
* RKD: 86075
* SUDOC: 158881745
* ULAN: 500013724
* VIAF: 38330881
* WorldCat: lccn-n84224916

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"מרקין זלסקי"**.
**מרג'רי פיט ווית'רס** (באנגלית: **Margery Pitt Withers**‏; 1894 – 1966) הייתה אמנית אוסטרלית.

ביוגרפיה
--------

נולדה באנגליה לפאני פלין ואמן הנוף האוסטרלי וולטר ווית'רס. היא חזרה לאוסטרליה עם הוריה והתגוררה באחוזת צ'רטריסוויל במזרח איבנהו, ויקטוריה. אביה עבד כמאסטר לאמנות בבתי ספר שונים במלבורן. היא למדה אמנות בבית הספר של הגלריה הלאומית ובמכללה לאנשים עובדים.

קריירה
------

בזמן שהייתה בבית הספר של הגלריה הלאומית, ווית'רס זכתה בתשעה פרסים וזכתה בפרס מיוחד של 50 פאונד מידי נאמני הגלריה הלאומית על תמונתה "המכתב". 

ווית'רס היה מאורסת לסטודנט העמית, חייל מלחמת העולם הראשונה ג'ון מרטין פטרסון, שהקדיש לה סקיצה של חתלתול שצייר כשהיה שם. [4] הוא נהרג בפעולה בווילרס-ברטונו באוגוסט 1918.

ווית'רס ציירה דמויות ונופים בצבעי שמן ובצבעי מים, ולימדה אמנות במכללת סווינבורן במשך מספר שנים. עבודתה תוארה כ"מלאת קסם בכל צל ואור פרי מכחולה." 

היא ציירה במושבות ציירים בטוונגה, דיימונד קריק, והיידלברג, והציגה עם אגודת האמנים הוויקטוריאנית באגודת עשרים ציירי מלבורן. היא גם הציגה עם אמניות כמו פולי הארי, ג'ו סוויטמן ואליס באל.

לווית'רס ישנן עבודות באוספים של גלריית האמנות של ניו סאות' ויילס, מוזיאון האמנות של קסטלמיין, אוניברסיטת מערב אוסטרליה וספריית המדינה ויקטוריה. דיוקנו של בעלה השני ועמיתה האמן ריצ'רד מקאן הועמד כמועמד לרשימת פרס ארצ'יבלד בשנת 1939.

קישורים חיצוניים
----------------

ויקישיתוף מדיה וקבצים בנושא **מרג'רי ווית'רס** בוויקישיתוף

הערות שוליים
------------

1. ↑  Withers, Margery Pitt - Artists - Australian Art Auction Records, www.artrecord.com
2. ↑  ART EXHIBITION". Bendigo Independent (Vic. : 1891 - 1918). 1916-10-10. p. 2.
3. ↑  WOMAN'S WORLD". Herald (Melbourne, Vic. : 1861 - 1954). 1928-09-18. p. 16.
4. ↑  "VICTORIAN ARTISTS' SOCIETY SPRING SHOW". Table Talk (Melbourne, Vic. : 1885 - 1939). 1917-09-06. p. 27.
5. ↑  "Archibald Prize Archibald 1939 finalist: R McCann, Esq by Margery Withers". www.artgallery.nsw.gov.au. Retrieved 2020-10-08.

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 127150746887616300096
* WorldCat (עם VIAF): 127150746887616300096

 |
סופי, רוזנת וסקס, 2010
שלט האצולה של סופי, רוזנת וסקס
**סופי, רוזנת וסקס** (באנגלית: **Sophie, Countess of Wessex**; נולדה ב-20 בינואר 1965) היא רעייתו של הנסיך אדוארד, רוזן וסקס, בנה הצעיר של המלכה אליזבת השנייה.

ביוגרפיה
--------

**סופי הלן ריס-ג'ונס** (באנגלית: **Sophie Helen Rhys-Jones**) נולדה באוקספורד לכריסטופר בורניס ריס-ג'ונס ולמרי או'סאליבן ריס-ג'ונס. סופי הלן קרויה על שם הלן דודתה (אחות אביה), אשר נהרגה בתאונת רכיבה 5 שנים לפני הולדתה של סופי.

סופי היא ילדתם השנייה של כריסטופר ומרי, ולה אח גדול בשם דייוויד בורנס. 

בצעירותה עברה המשפחה לקנט שם למדה בבית הספר המכין דליץ', ובמכללת קנט פמבורי ובהמשך למדה מזכירות במכללת מערב קנט.

לאחר סיום לימודיה החלה סופי לעסוק ביחסי ציבור ועבדה במספר חברות ובהם חברת קפיטל רדיו. בשנת 1996 הקימה חברת יחסי ציבור יחד עם שותפה לעסקים מורי הארקין (Murray Harkin).

ב-6 בינואר 1999 התארסה סופי לנסיך אדוארד, ונישואיהם נערכו ב-19 ביוני 1999 בקפלת ג'ורג' הקדוש שבטירת וינדזור. ביום נישואיהם קיבל בן זוגה את התואר רוזן וסקס, ובהתאם הפכה סופי לחלק ממשפחת המלוכה וקיבלה את התואר "רוזנת וסקס".

בני הזוג מתגוררים בפארק באגשוט שבסארי.

לאדוארד וסופי שני ילדים: לואיז אליס אליזבת מרי וינדזור שנולדה ב-8 בנובמבר 2003, וג'יימס אלכסנדר פיליפ תיאו וינדזור, שנולד ב-17 בדצמבר 2007 בניתוח קיסרי.

שערוריות ציבוריות
-----------------

מספר שערוריות ציבוריות נסובו סביב סופי, רוזנת וסקס. 
בין היתר, הועלתה נגדה ביקורת זמן קצר לפני נישואיה, כאשר עיתון "הסאן" הבריטי פרסם תמונה שלה בחצי-עירום. בתמונה ניתן היה לראותה יחד עם מגיש רדיו קפיטל כריס טאראנט. תמונה זו צולמה בעת שעבדה בתחנה, זמן רב לפני נישואיה. כמו כן, נטען כנגדה בשנת 2001 בעיתון "The Mail on Sunday", כי היא משתמשת בקשריה ומעמדה על מנת לקדם את סוכנות הפרסום שלה, בעקבות דברים שאמרה לכתב העיתון שהתחזה לנסיך סעודי. טענות אלה הובילו לעזיבתה את סוכנות הפרסום בשנת 2002. במסגרת השיחה עם הנסיך המתחזה אמרה מספר אמירות בוטות כנגד ממשלת בריטניה. בתמורה לכך שאמירות אלה לא יפורסמו, הסכימה להעניק ריאיון מסודר לעיתון - ראיון שפורסם לבסוף תחת הכותרת "אדוארד לא הומו".

תוארי כבוד
----------

סופי, רוזנת וסקס בחתונת ויקטוריה, נסיכת שוודיה
תארה הרשמי של הנסיכה הוא "הוד מעלתה, רוזנת וסקס, רוזנת סוורן". באופן לא פורמלי היא נקראת "סופי, רוזנת וסקס".

סופי היא חברה במסדר ג'ון הקדוש (מאז שנת 2005), וכן בעלת תוארי הכבוד הצבאיים הבאים:

* אלוף-משנה ביחידת האחיות המלכותית של המלכה אלכסנדרה (Queen Alexandra's Royal Army Nursing Corps).
* אלוף-משנה מלוכתי בגדוד הרובאים החמישי (רגימנט הרובאים).
* אלוף-משנה בגדוד הרוכבים של דרום אלברטה (בצבא קנדה).
* אלוף-משנה בגדוד לינקולן וולנד (The Lincoln and Welland Regiment) (בצבא קנדה).

קישורים חיצוניים
----------------

* 

* אתר האינטרנט הרשמי של סופי, רוזנת וסקס (באנגלית)

ויקישיתוף מדיה וקבצים בנושא **סופי, רוזנת וסקס** בוויקישיתוף
* איתי יעקב, מיחצנית לרוזנת: איך הפכה רעיית הנסיך אדוארד לחביבת בית המלוכה, באתר Xnet‏, 23 בינואר 2018
* סופי, רוזנת וסקס, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5002783
* GND: 121871622
* ISNI: 0000 0001 1482 8173
* LCCN: nb96070044
* NKC: jn20000720328
* VIAF: 161798700
* WorldCat: lccn-nb96070044

 |
סטודיבייקר - גרפורד, שנת 1908
 סטודיבייקר - גרפורד", שנת 1908
**סטודיבייקר - גרפורד** (באנגלית: **Studebaker-Garford**) היא מכונית משפחתית, אשר יוצרה על ידי יצרנית הרכב Studebaker Brothers" Manufacturing Company" שמאוחר יותר הפכה לחברת "סטודיבייקר" במשותף עם חברת "גרפורד" ("Garford Company") האמריקאית. 

דגם ה-"סטודיבייקר - גרפורד" יוצר בין השנים 1904–1911, ובסך הכול יוצרו 2,481 יחידות.

בנוסף לייצור דגם ה-"סטודיבייקר - גרפורד" בתצורת סדאן, הדגם יוצר גם בתצורת קבריולה.

היסטוריה דגם "סטודיבייקר - גרפורד"
----------------------------------

"גרפורד" יצרן של רכיבי רכב ושילדה, הרכיב את המארז של ה- "סטודיבייקר - גרפורד". (לפי חוזה עם חברת "סטודיבייקר"). הדגמים הראשונים היו מיועדים ל-5 נוסעים, ומאוחר יותר יוצרו דגמים אשר נועדו ל-2 נוסעים.

בשנת 1908 חברת "סטודיבייקר" השתלטה על חברת "E-M-F Company" אשר גם עמה נכנסה לעסקת בנייה, שיווק והפצה של מכוניות.

בשנת 1913 חברת "E-M-F Company" נרכשה על ידי חברת "ויליס".

דגמי "סטודיבייקר - גרפורד"
--------------------------

* "Model "C (בשנת 1904)
* סדרת 15HP (בשנת 1905), מנוע 2 צילינדרים
* סדרת 20HP (מנוע 4 צילינדרים)
* סדרת E (שנת 1906, מנוע 4 צילינדר)
* סדרת F (שנת 1906, מנוע 4 צילינדר)
* סדרת G (שנת 1906, מנוע 4 צילינדר)
* סדרת G-10 (בין השנים 1907–1911)
* סדרת "Model G 30" (בשנת 1908)

תצורות "סטודיבייקר - גרפורד"
----------------------------

* דגם סדאן
* דגם קבריולה

תמונות
------

* סטודיבייקר - גרפורד, קבריולט, 4 דלתות סטודיבייקר - גרפורד, קבריולט, 4 דלתות
* סטודיבייקר - גרפורד, שנת 1908 סטודיבייקר - גרפורד, שנת 1908
* סטודיבייקר - גרפורד סטודיבייקר - גרפורד

ראו גם
------

* סטודיבייקר
* סטודיבייקר אלקטריק
* סטודיבייקר ספיישל 6
* סטודיבייקר דיקטטור
* סטודיבייקר Light Four
* סטודיבייקר Light Six
* סטודיבייקר לנד קרוזר
* סטודיבייקר קומנדר
* סטודיבייקר פראזדאנט
* סטודיבייקר לארק
* סטודיבייקר Silver Hawk
* סטודיבייקר Flight Hawk
* סטודיבייקר Golden Hawk
* סטודיבייקר Gran Turismo Hawk
* סטודיבייקר אוואנטי
* סטודיבייקר סטארליט
* סטודיבייקר קופה אקספרס

קישורים חיצוניים
----------------

ויקישיתוף מדיה וקבצים בנושא **סטודיבייקר - גרפורד** בוויקישיתוף

הערות שוליים
------------

1. ↑  סטודיבייקר - גרפורד היסטוריה
**סיון מסט** (נולדה ב-3 ביוני 1988) היא שחקנית ישראלית.

ביוגרפיה
--------

מסט נולדה, גדלה והתחנכה בחיפה, בוגרת מגמת תיאטרון בתיכון ויצו לאמנויות בחיפה. בצבא שירתה בתיאטרון צה"ל. לאחר שירותה הצבאי למדה משחק בסטודיו למשחק של יורם לוינשטיין.

### קריירה

במהלך השנים כיכבה בפרסומות שונות למגוון חברות כגון : "שוקו שוק תנובה" (2005), "סלקום" (2006-2007), "סטימצקי" (2008), "פלאפון" (2008), "פיקוד העורף" (2009), "קטשופ היינץ" (2011), "מפעל הפיס" (2012-2013), "קליל חלונות מעוצבים" (2014), "מילקי" (2015), אופל(2018).

בשנת 2006 קיבלה את תפקידה הראשון על המסך והחלה לשחק בעונה השלישית של סדרת הנוער "ראש גדול" ששודרה בערוץ הילדים למנויי Yes, (וכיום משודרת בערוץ זום). מסט שיחקה בתפקיד ראשי וגילמה את: סיון, תלמידה מצטיינת שמגיעה לבית ספר חדש. וכן הופיעה גם בעונה הרביעית בתפקיד אורח. בשנת 2009 גילמה את שירה בסדרה "אחרי הצלצול" ששודרה בערוץ דיסני. 

בשנת 2010 הנחתה שעשועון באותו ערוץ בשם "שעשועון על השעון".

בשנת 2011 שבה לגלם את שירה בעונה השנייה של הסדרה "אחרי הצלצול".

בשנת 2012 שיחקה במחזה "שגרירויות פתוחות", קופרודוקציה איטלקית, ספרדית, רומנית, סלובנית ואוסטרית.

בשנת 2013 שיחקה בתפקיד אורח בפרק הבכורה של סדרת המתח של HOT "פצועים בראש" וגילמה את ענבר נעים, ברמנית שנרצחה על ידי בחור מבוגר בשם ג'ו מכיוון שדחתה את חיזוריו.

בשנת 2014 שיחקה בתיאטרון במחזות "אנה קארנינה", "אמה ויגואר", "אני לא גנב" בתפקיד רוזי ב"תיאטרון חני" ובמחזה "היידי בת ההרים" בתפקיד קלרה בתיאטרון המדיטק.

בשנת 2015 השתתפה בתפקיד אורח בסדרה "רון" ששודרה ב Yes. באותה שנה הובילה גם קמפיין ל"מילקי", שיחקה גם את מאיה לוי בעונה השנייה של סדרת המתח "בני ערובה" לערוץ 10 ובתיאטרון גשר בהצגה "חוות החיות" בתפקיד מולי.

בשנת 2016, החלה לשחק בסדרת הטלוויזיה "גאליס" בעונתה השביעית, שם היא מגלמת את רות מיטרני, אמו של יונתן מיטרני (תובל שפיר), בזמן עבר. בשנה זאת שיחקה גם בסרט הקולנוע "גיבורה" את דמותה של סיוון, בסרט "לעבור את הקיר" של רמה בורשטיין בתפקיד פרל.

ובסדרת הדרמה היומית "פולמון", המשודרת החל מפברואר 2017 ברשת HOT, שם היא מגלמת את דמותה של גאיה.

בנובמבר 2017 החלה לשחק בתיאטרון הלאומי הבימה בהצגה "עושה כרצונו" על פי ספרה של אסתי וינשטיין בתפקיד בתה, גילי.

בשנת 2019 השתתפה בסרט "ימים נוראים" של ירון זילברמן.

בשנת 2019 השתתפה כתפקיד אורח בפרק אחד של הסדרה ״סברי מרנן״ שמשודרת בערוץ 12.

חיים פרטיים
-----------

מסט הייתה במערכת יחסים עם המוזיקאי אלישע בנאי.

קישורים חיצוניים
----------------

ויקישיתוף מדיה וקבצים בנושא **סיוון מסט** בוויקישיתוף
* סיוון מסט, ברשת החברתית פייסבוק
* סיוון מסט, ברשת החברתית אינסטגרם
* סיוון מסט, במיזם "אישים" לתיעוד היצירה הישראלית
* סיוון מסט, במסד הנתונים הקולנועיים IMDb (באנגלית)
* סיוון מסט, באתר "אידיבי", מאגר הידע העברי לקולנוע ישראלי ועולמי
* סיוון מסט, באתר ספר הקולנוע הישראלי
* אתר למנויים בלבד אלון הדר, ירח דבש, באתר "ידיעות אחרונות", 10 בפברואר 2017
* הדס בשן, ‏"יש בתעשייה שלנו הרבה בולשיט שאין לי כוח אליו", באתר ‏מאקו‏‏, ‏5 בדצמבר 2017‏

הערות שוליים
------------

1. ↑  "עושה כרצונו": סיפורה של אסתי ויינשטיין מצמרר על הבמה, ynet, ‏2018-02-06
סטייליסט מזון בעבודה.
**סטייליסטית מזון** או **מעצבת מזון** או **מסגננת מזון** מכינה ומעצבת מזון לצרכי צילום. הצילומים משמשים לספרי בישול, מגזינים, פרסומות, אריזות מזון, שלטי חוצות, ועוד.

במסגרת עבודתה, סטייליסטת מזון מתייעצת עם מגוון מומחים לרבות יועצי שיווק, יצרני מזון, וצלמים. מלבד המזון, העיצוב בדרך כלל כולל גם את סביבת המזון - המטבח, ציוד הבישול, וכלי האוכל. סטייליסטיות מזון עוסקות גם לעיתים בעיצוב בתעשייה ובאירועים פרטיים.

המקצוע דורש הכרת סוגי מזונות, אורך חיי המדף שלהם. במיוחד משך הזמן שמזונות יישמרו על טריות ויופי מרבי. בנוסף לרכישת חומרי הגלם, בעל המקצוע נדרש להכיר טכניקות להכנתו ומתכונים שונים.

היסטוריה
--------

במונח סטייליסטית מזון נעשה כנראה שימש לראשונה באמצע שנות ה-50. לפני שנות ה-50, ואפילו לתוך שנות ה-60, מודעות אוכל הוצגו לרוב באמצעות איורים ולא צילומים. סטייליסטיות מזון החלו להופיע עם המעבר מאיור לצילום. 

בנובמבר 1979, מגזין הניו יורקר פרסם את אחת הכתבות המוקדמות ביותר על קריירת סטייליסטית המזון והסביר לקוראיו מה בדיוק משמעות הקריירה.

כלי עבודה
---------

מלבד מכשירי המטבח הרגילים כמו כפפות, סכו"ם, נעשה שימוש גם בכלים כמו פינצטה כירורגית כדי לנקות פירורי מזון. לעיתים אף נעשה שימוש בחומרים בלתי אכילים, כמו צבע תעשייתי, גליצרין המשווה למזון מראה נוצץ וטרי. חלב ומוצריו לעיתים מוחלפים בדבק פלסטי לבן כדי לקבל צבע בהיר ומראה סמיך.

ראו גם
------

* צילום
* מזון
* צילום מזון

לקריאה נוספת
------------

* מאיה מרום, שקט, מצלמים: סטיילינג, באתר ynet, 30 באוגוסט 2007

הערות שוליים
------------

1. ↑  Manna/Boss, Chapter 4, section "What Is a Food Stylist?".
2. ↑  כבר לא מגרה: הדברים שגורמים לאוכל להיראות כל כך טוב בפרסומות, באתר "סרוגים", 1 בפברואר 2017
פירוש נוסף ערך זה עוסק באנטי אפיפיור. אם התכוונתם לאפיפיור בשם זה, ראו סלסטינוס השני.
**סלסטינוס השני** (בלטינית: **Celestine II**) נולד תחת השם **תאובאלדו בוקפצ'י** (**Teobaldo Boccapecci**) או **בוקאפקונאי** (**Boccapeconai**).

סלסטינוס השני כיהן כאפיפיור במשך יום אחד, ב-16 בדצמבר 1124. בחירתו לאפיפיור הייתה בהתאם לכללים, אולם בשל מחלוקת בכניסה הוא ויתר על כיסאו לטובת הונוריוס השני, ולכן נחשב לאנטי אפיפיור.

פרטים מועטים ידועים אודות שנותיו קודם לאירוע בחירתו. סלסטינוס מונה לתפקיד קרדינל על ידי האפיפיור פסקליס השני. סלסטינוס נבחר כדין בקונקלבה אולם במהלך הבחירות פרצו למועצת הקרדינלים קבוצת חיילים אשר תמכו בקרדינל סקאנאבצ'י (שאף הוא נחשב לאיש דת מלומד ומכובד), והכריזו על סקאנאבצ'י כאפיפיור הנבחר.

סלסטינוס החליט לוותר על כס האפיפיור על מנת למנוע שפיכות דמים, וסקאנאבצ'י נבחר כאפיפיור הונוריוס השני.

קישורים חיצוניים
----------------

* סלסטינוס השני, באתר אנציקלופדיה בריטניקה (באנגלית)

|  |  |  |
| --- | --- | --- |
| **הקודם**:**קליקסטוס השני** | **אפיפיור(רשימת האפיפיורים)** | **הבא**:**הונוריוס השני** |

|  |  |
| --- | --- |
| בקרת זהויות עריכת הנתון בוויקינתונים | 
* GND: 100939252
* VIAF: 365497
* WorldCat (עם VIAF): 365497

 |
**סימון פולמן** (בפולנית: **Szymon Pullman**; ‏15 בפברואר 1890, ורשה – אוגוסט 1942, טרבלינקה) היה כנר, מנצח ומורה למוזיקה יהודי פולני. מייסד ומנהל אנסמבל ותזמורת פולמן.

קורות חיים
----------

פולמן נולד בוורשה. הוא היה אחיינה של השחקנית היידישאית המפורסמת אסתר רחל קמינסקה ובן דודם של אידה קמינסקה ויוסף קמינסקי. הוא למד אצל לאופולד אאואר בקונסרבטוריון של סנקט פטרבורג בין השנים 1905–1909, שם קיבל את תעודת גמר.

בשנת 1913 המשיך את לימודיו אצל מרטין פייר מרסיק בקונסרבטוריון בפריז. הוא חזר לוורשה, והקים וניצח על תזמורת קאמרית שהתמחתה במוזיקה של הקלאסיקה של וינה בין השנים 1915–1920. בשנות העשרים והשלושים לימד כינור, ויולה ומוזיקה קאמרית בקונסרבטוריון החדש של וינה. (Neues Wiener Konservatorium) שם אימן כמה קבוצות ובהן רביעיית המיתרים של גלימיר (בהנהגתו של פליקס גלימיר).

בשנת 1930 הקים את אנסמבל פולמן, המורכב מ-17 נגני מיתר (4 רביעיות מיתרים עם קונטרבס), שההתמחות שלהם הייתה ביצועם לפוגה הגדולה אופ' של לודוויג ואן בטהובן מס' 133 ורביעיית מיתרים בסי-מינור אופ. 131. מאוחר יותר נוספו 10 נגני כלי נשיפה במטרה להקים את תזמורת פולמן, שהופיעה בקביעות בווינה וברחבי אירופה עד שנת 1938, אז הצליח פולמן לברוח לפריז.

הוא השפיע על הכשרתם של דורות של מבצעי מוזיקה קאמרית בארצות הברית, אוסטרליה (Musica Viva Australia) ובמקומות אחרים.

באוגוסט 1939 ביקר בוורשה שבפולין בניסיון למכור בית השייך לאשתו ונלכד שם על יד הנאצים. הוא נכלא בגטו ורשה, ניהל את התזמורת הסימפונית של גטו ורשה, שבין המוזיקאים הבולטים של התזמורת היה לודוויק הולקמן. הלהקה הופיעה לעיתים קרובות בין השנים 1940–1942. פולמן גורש למחנה ההשמדה טרבלינקה בתחילת אוגוסט 1942, שם נרצח. אף אחד מנגני התזמורת לא שרד.

הערות שוליים
------------

1. ↑  Blaszczyk, Tadeusz (1964). *Dyrygenci polscy i obcy w Polsce dzialajacy w XIX i XX wieku*. Polskie Wydawnictwo Muzyczne, Kraków.
2. ↑  Fuks, Marian (1989). *Muzyka ocalona*. Judaica polskie, Warszawa.
3. ↑  Reitler, Josef (1934). *25 Jahre Neues Wiener Konservatorium 1909-1934*. Neues Wiener Konservatorium, Wien.
4. ↑  Blum, David (3 נוב' 1996). *A Violinist already a Legend but still a Dynamo*. New York Times, New York. `{{cite book}}`:  (עזרה)
5. ↑  Shmith, Michael (1996). *Musica Viva Australia. The First Fifty Years*. Playbill Pty. Ltd. Sydney.
6. ↑  Eisenberg, Azriel Louis (1981). *Witness to the Holocaust*. Pilgrim Press. ISBN 0-8298-0432-3.
7. ↑  Reich-Ranicki, Marcel (1999). *Mein Leben*. Deutsche Verlags-Anstalt, Stuttgart.
8. ↑  Gilbert, Shirli (2005). *Music in the Holocaust: confronting life in the Nazi ghettos and camps*. Clarendon Press, Oxford.

|  |  |
| --- | --- |
| בקרת זהויות עריכת הנתון בוויקינתונים | 
* GND: 1041941560
* VIAF: 305306898
* WorldCat: viaf-305306898

 |
**צִ'יאַנְג צִ'ינְג-קֻוֹאוֹ** (במנדרינית: **蔣經國**;‏ 27 באפריל 1910 – 13 בינואר 1988) היה פוליטיקאי טאיוואני, חבר במפלגת הקוומינטנג, בנו של צ'יאנג קאי שק ויורשו. שימש כנשיא הרפובליקה הסינית לאחר מות אביו, בין השנים 1978 ו-1988 בעת נפטר.

ביוגרפיה
--------

בצעירותו נשלח צ'יאנג ללימודים גבוהים במוסקבה, בתוך ברית המועצות בשנת 1925 (בה בעת התקיים איחוד כוחות בין המפלגות הלאומית והקומוניסטית). בעת טבח שאנגחאי, המזכיר הכללי של ברית המועצות, דאז יוסיף סטלין הפך את צ'יאנג לאסיר פוליטי במערכה בין הקומוניסטים לאביו צ'יאנג קאי שק. במסגרת היותו אסיר, הממשלה במוסקבה שלחה אותו לעבוד במפעלי ייצור פלדה מעבר אל הרי האורל. בעובדו שם, צ'יאנג נפגש, התאהב והתחתן עם פאינה וקרבה (לעתיד פאינה צ'יאנג פנג-ליאנג).

כאשר בשנת 1937 החלה מלחמת סין–יפן השנייה, הממשלה במוסקבה שלחה את הזוג לנאנג'ינג במסגרת ההסכם בין הלאומיים לקומוניסטים. לאורך המלחמה צ'יאנג פעל והפך ראוי בעיני אביו ליטול יותר ויותר אחראיות, בין לבין גם אחראיות ניהולית. לאחר כניעת האימפריה היפנית ניתלה על צ'יאנג האחראיות להפיל את המאפיות והמיליציות המושחתות בשאנגחאי. על פועלו מול המשימה נאמר כי נהג ב"יעילות חסרת רחמים".

בשנת 1949 ניצחון המפלגה הקומוניסטית של סין במלחמת האזרחים הסינית הכריח את הממשלה הלאומית ליסוג לעבר האי טאיוואן.

צ'יאנג צ'ינג-קו היה הראשון לקבל על עצמו את ניהול המשטרה החשאית, עמדה עליה שמר עד שנת 1965 ולאורכה פעל על מציאת בוגדים ומאפיונרים בין לבין בעזרת עינויים קשים בעת צורך למען שמירה על סמכות השלטון של הקוומינטנג. בין 1965 ועד 1969 צ'יאנג פעל בתור שר ההגנה, בין 1969 ו-1972 שימש כסגן ראש הממשלה ומשנת 1972 והלאה שימש כראש ממשלת הרפובליקה הסינית. כל זמן זה צ'יאנג שימש ללא עוררין כידו ויורשו של אביו הנשיא.

לאחר מות אביו בשנת 1975, צ'יאנג לקח על עצמו את ראשות הממשלה בעוד נמנה ליושב ראש מפלגת הקוומינטנג ובשנת 1978 (בבחירות הראשונות מאז מות אביו) צ'יאנג הפך לנשיא הרפובליקה הסינית ובשנת 1984 נבחר לקדנציה שנייה אותה לא יממש עד סופה שכן נפטר בשנת 1988.

תחת כהונתו של צ'יאנג, ממשלת הרפובליקה הסינית שמרה על סמכותה אבל נפתחה יותר לקראת מחאות פוליטיות ולקראת חופש הביטוי אל מולה. צ'יאנג פעל בשביל השגת קולות הבוחרים והתקדם לעבר הדמוקרטיה בעוד עדיין שמר על עין צופה לגבי כלל המתיישבים החדשים באי שמקורם בסין היבשתית (הרפובליקה העממית של סין). בשנותיו האחרונות תמך צ'יאנג בהעלאת חופש הביטוי והורדת הצנזורות על התקשורת. בקשור לירושת מוסד הנשיאות צ'יאנג העלה בני האן מתוך טאיוואן לעלות ולהפוך דמויות מפתח, ביניהם גם לי טנג-הואי אשר יירש אותו.

תהליך הפיכתה של הרפובליקה הסינית בטאיוואן לדמוקרטית יימשך עד לשנות ה-2000.

לקריאה נוספת
------------

* ג'ונתן פנבי – **צ'יאנג קאי-שק: הגנרליסימו הסיני והאומה אשר איבד**

קישורים חיצוניים
----------------

ויקישיתוף מדיה וקבצים בנושא **צי'אנג צ'ינג-קואו** בוויקישיתוף
* נ. יעליזאראוו, דף שער בספרייה הלאומית

צי'אנג צ'ינג-קואו, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007455863805171
* BIBSYS: 1460961539246
* BNE: XX1245642
* BnF: cb14506669n (data)
* CiNii: DA02629532
* GND: 118822527
* ISNI: 0000 0000 8380 1823
* LCCN: n80135316
* NARA: 10570299
* NKC: jn20000720117
* NLA: 36602210
* NLG: 88416
* NLK: KAC2020K0071
* NLP: A31800877
* NTA: 139292225
* RERO: 02-A000094359
* SNAC: w68p6nmd
* SUDOC: 06031530X
* Trove: 1319363
* VIAF: 47558650
* WorldCat: lccn-n80135316

 |
**פופ-ראפ** או **היפ פופ** הוא ז'אנר פיוז'ן המשלב ראפינג ממוזיקת היפ הופ עם מלודיות ומנגינות קליטות ממוזיקת פופ. הז'אנר צבר פופולריות במיינסטרים בתחילת שנות התשעים עם אמנים כמו ונילה אייס ואם סי האמר, שקיבלו השראה מאמני היפ הופ מסוף שנות השמונים כגון ראן די אם סי, אל אל קול ג'יי, והביסטי בויז. הז'אנר המשיך בשנות האלפיים עם אמנים כמו הבלאק אייד פיז. בסוף שנות האלפיים ובשנות האלפיים-ועשר נשארה הסוגה פופולרית עם אמנים כמו דרייק, ניקי מינאז', ואיגי אזליה. מילות הראפ בבתים לרוב עליזות, כשהפזמונים דומים לאלו הנשמעים במוזיקת פופ.

מאפיינים
--------

אתר המוזיקה Allmusic מתאר את הפופ-ראפ כ"הכלאה בין ביטים מהיפ הופ וראפ עם הוקים מלודיים חזקים, שהם לרוב חלק מהכורוס המצוי במבנה שיר הפופ הסטנדרטי". שירי היפ פופ מדברים לעיתים קרובות על נושאים המצויים במוזיקת פופ, כגון אהבה.

הערות שוליים
------------

1. ↑  Pop-Rap Music Songs | AllMusic, AllMusic
2. ↑  Too Legit: The Neglected Legacy of Pop-Rap | Don’t Stay Up Too Late. aceterrier.com (באנגלית) (ארכיון)
3. ↑  Rap+Pop = Alt-Hip Hop - Metro Weekly, www.metroweekly.com (באנגלית) (ארכיון)
4. ↑  Wilson\_McBee. "What Is Pop Rap, And Why Do We Hate It? - Prefixmag.com". *Prefixmag.com* (באנגלית אמריקאית). נבדק ב-2018-03-28.
**קולוניית וירג'יניה** (מושבת וירג'יניה או פרובינציית וירג'יניה) (1607–1776) הייתה משלוש עשרה המושבות בצפון אמריקה אשר התנתקו מן ממלכת בריטניה הגדולה ב-1776 בעת הכרזת העצמאות של ארצות הברית.

גאוגרפיה
--------

מושבת וירג'יניה כללה את האזור אשר בו שוכנות כיום המדינות וירג'יניה, מערב וירג'יניה, צפון קרוליינה, קנטאקי, טנסי ואוהיו. הבירה הייתה ג'יימסטאון (1607–1699) ולאחר מכן ויליאמסבורג (1699–1776). וירג'יניה קיבלה את השם על ידי וולטר ראלי במהלך משלחתו בשנת 1584 לכבוד אליזבת הראשונה, מלכת אנגליה כשהקים את היישוב הראשון באי רואנוק. המלכה הרווקה זכתה לכינוי "המלכה הבתולה".

היסטוריה
--------

### ייסוד המושבה

בווירג'יניה נעשו הניסיונות הבריטיים הראשונים להתיישב על ידי חברה בשם חברת וירג'יניה, שהקימה את ההתנחלות ג'יימסטאון בשנת 1607. באותה תקופה לממשל האנגלי לא היה כסף למימון משלחות יקרות ולא בטיחותיות כאלה. בתחילה, ניסיונות הקולוניזציה זכו להצלחה מתונה בלבד. מתוך 144 הגברים שהתחילו באנגליה בדצמבר 1606, רק 38 היו בחיים כעבור תשעה חודשים. 39 מתו במהלך ההגירה, 67 בתשעת החודשים הראשונים לאחר שהגיעו לחוף. גם רעב לא היה נדיר, אך יותר ויותר אנגלים ניצלו את ההזדמנות והיגרו לוירג'יניה. 

### התפתחות המושבה

בשנות מלחמות אנגליה–פותאן המושבה נקלעה למצוקה קשה. המושל השני של המושבה, לורד דה לה וור, ייצב את המצב. שיפור אמיתי אירע רק כאשר ג'ון רולף נטע את צמחי הטבק הראשונים בווירג'יניה בשנת 1612, שכנראה הביא איתו מטרינידד. בשנת 1618 ייצאו המתיישבים טבק תמורת 20,000 פאונד. בשנת 1619 הוקם בית ברג'יס כבית המחוקקים של המושבה.

המלחמה השנייה עם הפותאן החלה בשנת 1622. כתוצאה מכך, חברת וירג'יניה של לונדון נקלעה לקשיים כלכליים, מה שהוביל בשנת 1624 להסבת האזור למושבה מלכותית. בשנת 1638 הסתכם יצוא וירג'יניה בשלושה מיליון פאונד. בשנת 1676 התרחש מרד בייקון, מרד שהוביל נתנאל בייקון נגד המושל סר ויליאם ברקלי. מהגרים מגרמניה מזיגרלנד ייסדו את היישוב גרמנה בשנת 1714. שם היישוב שונה לגרמניה על ידי אן, מלכת בריטניה.

הגורם של פארסון היה סכסוך ממושך בין הכמורה האנגליקנית לבין הממשל במושבה, אשר העלה שאלות מהותיות לגבי הקשר של ממלכת בריטניה עם המושבות הבריטיות.

### עצמאות

וירג'יניה הייתה ביתם של רבים של האבות המייסדים של ארצות הברית, בעיקר פטריק הנרי, תומאס ג'פרסון, ריצ'רד הנרי לי, ג'יימס מדיסון, ג'ורג' מייסון וג'ורג' וושינגטון, ווירג'יניה מילאה תפקיד בולט בתנועת העצמאות האמריקאית. הבריטים גורשו לבסוף מווירג'יניה לאחר הקרב על הגשר הגדול ב-9 בדצמבר 1775. ב-15 במאי 1776 הכריזו נציגי המושבה בוויליאמסבורג על עצמאותה. בזמן שעבדו על חוקה, ב-12 ביוני 1776, העבירו הנציגים פה אחד הצהרת זכויות יסוד, שגובשו במידה רבה על ידי ג'ורג' מייסון - הצהרת הזכויות של וירג'יניה. כעבור כמה שבועות בחרה הוועידה לבסוף בפטריק הנרי למושל הראשון של וירג'יניה. עם אימוץ ההכרזה על עצמאות ארצות הברית על ידי הקונגרס הקונטיננטלי ב-4 ביולי באותה שנה, חבר העמים בווירג'יניה הפך לאחת משלוש עשרה המדינות המייסדות של ארצות הברית.

קישורים חיצוניים
----------------

* ייסוד וירג'יניה
* וירג'יניה, היסטוריה, 1600-1775, תקופת המושבות, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007541298505171
* GND: 5036880-1
* LCCN: sh85143765

 |
קבוצת אנשים שרים פילק בכנס ConClave למד"ב ופנטזיה ה-30.
**פילק** הוא סוגה מוזיקלית וקהילה המקושרת למעריצי מדע בדיוני ופנטזיה. הז'אנר נהיה פעיל מתחילת שנות ה-50 המוקדמות, ונהיה אף מקובל יותר החל מאמצע שנות ה-70. המושג "פילק" (שנבע במקור מטעות דפוס) נטבע בשנת 1955.

אטימולוגיה והגדרה
-----------------

למושג 'פילק' אין הגדרה חד משמעית אשר מוסכמת על כל חברי הקהילה, על אף שנעשו מספר ניסיונות להגדיר את המושג על פי קריטריונים שונים.

### סגנון ותוכן

הפילק הוגדר כמוזיקת פולק, בדרך כלל עם נושא הקשור לעולם המדע הבדיוני והפנטזיה, אך הגדרה זו אינה מדויקת. **פילקרים** ידעו לכתוב שירים על מגוון נושאים, הכוללים (אך לא בהכרח מוגבלים ל) נושאים הקשורים בעקיפין כמו מחשבים וחתולים. בנוסף, בעוד רוב השירים נכתבו בסגנון מוזיקת פולק, סגנונות נוספים כגון: בלוז, קליפסו ואפילו רוק הופיעו מפעם לפעם.

מאגרי פילק
----------

* Fuzzy Fish – ארכיון פילק ישראלי
* מאגר פילק באתר סטארבייס 972

ראו גם
------

* כנסי מדע בדיוני ופנטזיה בישראל
* פולק

קישורים חיצוניים
----------------

ויקישיתוף מדיה וקבצים בנושא **פילק** בוויקישיתוף

| מוזיקת חנונים |
| --- |
| סגנונות | 

|  |  |
| --- | --- |
| מוזיקה אלקטרונית | ביטפופ • סקווי • צ'יפ מיוזיק |
| מוזיקת עם | פילק • נרד-פולק |
| מוזיקת היפ הופ | נרדקור |
| מוזיקת רוק | גיק רוק • נינטנדוקור • טיים לורד רוק • וויזארד רוק |

 |
| פסטיבלים | נרדאפלוזה • פסטיבל הפילק באוהיו וואלי • רוק קומיק-קון • ווטסטוק • רוקסטוק |
**ריקרדו גבריאל אלוורס** (בספרדית: **Ricardo Gabriel Álvarez**; ‏‏נולד ב־12 באפריל 1988) הוא כדורגלן ארגנטינאי המשחק בעמדת הקשר התקפי בולס סארספילד ובנבחרת ארגנטינה.

קריירה
------

אלוורס החל לשחק כבר כילד בקבוצת הילדים של בוקה ג'וניורס. את משחקו הראשון בקבוצת בוגרים שיחק ב-2008 במדי קבוצת ולס סארספילד וספג בו פציעה ברצועה הצולבת הקדמית. הוא חזר לשחק רק בעונה שאחריה, בקלאוסורה 2009, בה זכתה הקבוצה באליפות ושותף בה רק במשחק אחד. אלוורס שב לשחק בקביעות רק בעונת קלאוסורה 2010, אז שיחקה הקבוצה גם בגביע ליברטדורס ולכן שיתפה שחקני ספסל רבים. ב-2011 הוא החל לבלוט לטובה בקבוצה והיה שותף בזכייתה בקלאוסורה 2011 ובהעפלתה לחצי גמר גביע ליברטדורס.

ב-5 ביולי 2011 עבר אלוורס לאינטר מילאנו תמורת 12.8 מיליון אירו. משחקו הראשון באינטר היה בהפסד למילאן בסופר קאפ האיטלקי ב-6 באוגוסט. את שערו הראשון במדי הקבוצה הבקיע ב-22 בנובמבר.

ב-1 בספטמבר 2014 הושאל אלוורס לסנדרלנד מהפרמייר ליג.

ב-4 בינואר 2016 חתם עד לסוף העונה בסמפדוריה האיטלקית.

ב-2 בספטמבר 2011 שיחק לראשונה במדי נבחרת ארגנטינה, במשחק ידידות מול נבחרת ונצואלה. הוא שיחק גם במוקדמות מונדיאל 2014 ונכלל בסגל הנבחרת למשחקי מונדיאל 2014.

קישורים חיצוניים
----------------

ויקישיתוף מדיה וקבצים בנושא **ריקרדו אלוורס** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams

הערות שוליים
------------

1. ↑  הידיעה על המעבר (בספרדית)

| **נבחרת ארגנטינה – מונדיאל 2014 (מקום שני)** |
| --- |
| 1 רומרו • 
2 גאראי • 
3 קמפאניירו • 
4 סבאלטה • 
5 גאגו • 
6 ביגליה • 
7 די מריה • 
8 פרס • 
9 היגוואין • 
10 מסי • 
11 מ. רודריגס • 
12 אוריון •
13 א. פרננדס • 
14 מסצ'ראנו •
15 דמיצ'ליס •
16 רוחו •
17 פ. פרננדס •
18 פלאסיו •
19 אלוורס •
20 אגוארו •
21 אנדוחר •
22 לאבסי •
23 בסנטה •
מאמן: סאבלה | ארגנטינהארגנטינה |
*Gelochelidon nilotica*
**שחפית מקור-שחף** או **שַׁחֲפִית עֲבַת מַקּוֹר** (שם מדעי: *Gelochelidon nilotica*) היא עוף ים קטן ממשפחת השחפיתיים, מין יחיד בסוגה.

מאפיינים
--------

אורך השחפית 33-42 ס"מ, מוטת הכנפיים 76-91 ס"מ ומשקלה 150-292 גרם. היא בעלת גוף לבן וראש ומקור גדולים ושחורים. הכנפיים רחבות ואפורות והרגליים ארוכות ובעלות קרום שחייה. היא מזכירה מעט את שחפית סנדביץ' (*Thalasseus sandvicensis*), אך בעלת מקור כבד ושחור. בחורף ישנם כתמים שחורים מסביב לעיניהם.

שחפים אלה חיים בכל הימים בעולם, אך הפרטים הצפוניים נודדים דרומה בחורפים. אלה מאירופה עפות לאפריקה ואלה בסיביר ומזרח אירופה עפות לעבר דרום-מזרח אסיה ואוסטרליה וניו זילנד. הפרטים מצפון אמריקה עפים עד אמריקה הדרומית. עם זאת חלק מהשחפיות נשארות במקום גם בעתות קור.
רוב השחפיות מקננות בחבורות גדולות בחופי ים, ביצות ואגמים. הפרטים הצפון אמריקאים מקננים יותר לאורך החוף אך האירואסייתים מעדיפים אזורי ביצות וברכות מים מתוקים.

בשל מקורה הרחב שחפית זו יכולה לא רק לצלול ולדוג דגים אלא גם לתפוס חרקים מעופפים ואף לתפוס זוחלים ויונקים קטנים או עופות צעירים. לעיתים הם גם אוכלות מהכבישים פרטי מזון כמו חרקים מתים.

השחפית נפוצה מאוד ואיננה בסכנה ממשית.

קישורים חיצוניים
----------------

ויקישיתוף מדיה וקבצים בנושא **שחפית מקור-שחף** בוויקישיתוף
* שחפית מקור-שחף, באתר ITIS (באנגלית)
* שחפית מקור-שחף, באתר NCBI (באנגלית)
* שחפית מקור-שחף, באתר Animal Diversity Web (באנגלית)
* שחפית מקור-שחף, באתר Internet Bird Collection (באנגלית)
* שחפית מקור-שחף, באתר GBIF (באנגלית)
* שחפית מקור-שחף באתר Planetofbirds

הערות שוליים
------------

1. ↑  שחפית מקור-שחף באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007545837405171

 |